CELEX: 62015TN0299
Language: lv
Date: 2015-06-08 00:00:00
Title: Lieta T-299/15: Prasība, kas celta 2015. gada 8. jūnijā – Nova/Komisija

3.8.2015   
            
            
               LV
            
            
               Eiropas Savienības Oficiālais Vēstnesis
            
            
               C 254/20
            
         Prasība, kas celta 2015. gada 8. jūnijā – Nova/Komisija
   (Lieta T-299/15)
   (2015/C 254/23)
   Tiesvedības valoda – itāļu
   
      Lietas dalībnieki
   
   
      Prasītāja: Nova Onlus Consorzio nazionale di cooperative sociali – Soc. coop. (Trani, Itālija) (pārstāvji – M. Astolfi, advokāts, M. Petrucci, advokāts)
   
      Atbildētāja: Eiropas Komisija
   
      Prasītājas prasījumi:
   
   
                
            
            
               
                  Pamatā:
               
                           —
                        
                        
                           apstiprināt un atzīt līgumisko pienākumu, kas paredzēti Grant Agreement Nr. HOME/2011/PPRS/AG/2176 Abac Nr. 30-CE-0495809/00–94, pilnīgu izpildi un tā rezultātā:
                           
                                       —
                                    
                                    
                                       atzīt prasītājas tiesības paturēt summu EUR 80  242,78 apmērā, kas jau ir saņemta kā “pre-financing payment” un par ko pašreiz Eiropas Komisija – Directorate General Migration and Home Affairs – Directorate E: Migration and Security Funds – Unit E2: Asylum, Migration and Integration Fund – HOME E2/FL/2015 – ir izdevusi parādzīmi 2015. gada 1. aprīlī (prot 1520007), kas attiecas uz HOME/2011/PPRS/AG/2176 TORRE – Transnational Observatory for Refugee’s Resettlement in Europe Nr. 3241503771, kuru atbildētāja ir izdevusi, lai atgūtu iepriekš minēto summu;
                                    
                                 
                                       —
                                    
                                    
                                       piespriest atbildētājai samaksāt vēl nesamaksāto summu EUR 52  146,36 apmērā kā “final payment”, pieskaitot nokavējuma procentus, ko aprēķina līdz galīgā norēķina brīdim atbilstoši Grant Agreement II.16.3. pantam, kā arī piespriest atlīdzināt tiesāšanās izdevumus, kas prasītājai radušies šajā tiesvedībā.
                                    
                                 
                     
         
                
            
            
               
                  Pakārtoti:
               
                           —
                        
                        
                           atcelt Eiropas Komisijas – Directorate General Migration and Home Affairs – Directorate E: Migration and Security Founds – Unit E2”: Asylum, Migration and Integration Fund – HOME E2/FL/2015 – 2015. gada 1. aprīļa (prot. Nr. 1520007) pasākumu, kas attiecas uz “HOME/2011/PPRS/AG/2176 TORRE – Transnational Observatory for Refugee’s Resettlement in Europe – parādzīme Nr. 3241503771”, kuras priekšmets ir summas EUR 80  242,78 apmērā atgūšana, un jebkuru citu iepriekšēju, pieņemtu un/vai vēlāku tiesību aktu;
                        
                     
                           —
                        
                        
                           piespriest atbildētajai samaksāt vēl nesamaksāto summu EUR 52  146,36 apmērā kā “final payment” par Grant Agreement Nr. HOME/2011/PPRS/AG/2176 Abac Nr. 30-CE-0495809/00–94 izpildi, pieskaitot nokavējuma procentus, ko aprēķina līdz galīgā norēķina brīdim atbilstoši Grant Agreement II.16.3. pantam, kā arī piespriest atlīdzināt tiesāšanās izdevumus, kas prasītājai radušies šajā tiesvedībā.
                        
                     
         
      Pamati un galvenie argumenti
   
   Prasības pamatošanai prasītāja izvirza četrus pamatus.
   
               1.
            
            
               Ar pirmo pamatu tiek apgalvots, ka nav veikts viss maksājums un ir pārkāpti pienākumi, kuri izriet no Grant Agreement II.15.4. panta.
               
                           —
                        
                        
                           Šajā ziņā tiek norādīts, ka ir pārkāpts sacīkstes princips attiecībā uz Komisijas rīcību, kā arī pārskatāmības, objektivitātes un objektīva un neatkarīga vērtētāja principi.
                        
                     
         
               2.
            
            
               Ar otro pamatu tiek apgalvots, ka nav izpildīti pienākumi saistībā ar rezultāta objektīvu novērtējumu sakarā ar Grant Agreement Annex I – LogFrame un saistībā ar atlikušās summas samazināšanas ierobežojumiem Grant Agreement II.17.5. panta izpratnē un II.12. pantā noteiktajām sankciju robežām.
               
                           —
                        
                        
                           Šajā ziņā tiek norādīts uz Komisijas palīdzību sakarā ar nespēju sasniegt rezultātus, Komisijas nepamatotu iedzīvošanos, labas pārvaldības principa pārkāpumu attiecībā uz projekta mērķa vērtējumu un ņemot vērā pašas Komisijas faktisko ieguldījumu, kā arī būtisku procedūras noteikumu principa pārkāpumu.
                        
                     
         
               3.
            
            
               Ar trešo pamatu tiek apgalvots, ka nav izpildītas līgumsaistības.
               
                           —
                        
                        
                           Šajā ziņā tiek norādīts, ka ir pārkāpts samērīguma princips, lojālas sadarbības princips, princips par aizstāvību saistībā ar Komisijas rīcību pārbaužu un kredītsaistību konstatēšanas laikā un pārkāpts Eiropas Savienības Pamattiesību hartas 42. panta 2. punkta a) apakšpunkts.
                        
                     
         
               4.
            
            
               Ar ceturto pamatu tiek apgalvots, ka nav izpildīti II.14. pantā noteiktie pienākumi.
               
                           —
                        
                        
                           Šajā ziņā tiek norādīts, ka ir pārkāpts tiesiskās paļāvības princips attiecībā uz izdevumu par cilvēkresursiem un pētniecības darbību pieņemamību.